1 mart kuni O‘zbekiston tashqi ishlar vaziri vazifasini bajaruvchisi Baxtiyor Saidov Toshkentda AQSh davlat kotibi Entoni Blinken bilan uchrashdi. Bu haqda Kun.uz muxbiri xabar bermoqda. Foto: Kun.uz Ma’lum qilinishicha, asosiy qismi yopiq eshiklar ostida o‘tgan uchrashuvda biznes almashinuvlari uchun qulay sharoitlar yaratish, O‘zbekiston kadrlar salohiyatini oshirish, Markaziy Osiyoda mintaqaviy xavfsizlikni mustahkamlash va boshqa qator masalalar bo‘yicha sa’y-harakatlarni birlashtirishga kelishilgan. «AQSh hukumati tomonidan O‘zbekiston prezidentining islohotlar dasturi muntazam va har tomonlama qo‘llab-quvvatlanayotganini yuksak qadrlaymiz», - deb yozgan Baxtiyor Saidov. 28 fevral kuni Ostona shahrida O‘zbekiston TIV rahbari AQSh va Markaziy Osiyo davlatlari tashqi siyosat idorasi rahbarlari ishtirokida C5+1 shaklidagi uchrashuvda qatnashgan edi.